Diari Oficial de la Generalitat Valenciana


Sumari del DOGV 5133, del 11-11-2005 (2005/12537)

RESOLUCIÓ de 17 d'octubre de 2005, de la Conselleria d'Economia, Hisenda i Ocupació per la qual s'accepta la cessió gratuïta de l'ús de l'hostal del santuari de la Balma, situat a Zorita del Maestrazgo (Castelló), realitzada pel Bisbat de Tortosa.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12344


Data del document
:   17-10-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Zorita del Maestrazgo
    * propietat immobiliària
    * cultura regional

RESOLUCIÓ de 17 d'octubre de 2005, de la Conselleria d'Economia, Hisenda i Ocupació per la qual s'accepta la cessió gratuïta de l'ús de l'hostal del santuari de la Balma, situat a Zorita del Maestrazgo (Castelló), realitzada pel Bisbat de Tortosa. [2005/X12122]
  
El Consell de la Generalitat, en la reunió del dia 28 de gener de 2005, va acordar formalitzar amb el Bisbat de Tortosa els actes jurídics necessaris a fi que se cedisca a la Generalitat, que l'adscriurà a la Conselleria de Turisme, el ple ús de l'hostal del santuari de la Balma, en virtut de l'article 1255 del Codi Civil, perquè la Generalitat puga destinar-lo a un ús d'acord amb la seua naturalesa i característiques. No obstant això, s'exclou de l'acord la cessió d'ús de l'església situada en el conjunt immobiliari que integra el santuari. La dita cessió tindrà caràcter real dins del termini màxim previst pel Codi Civil, i gratuïta.
  
Amb data 15 de juliol de 2005, i davant de la notària de l'Il·lustre Col·legi de Catalunya María Pilar Nácher Martí, José María Membrado Bas, com a vicari episcopal d'economia i ecònom diocesà, en nom i representació del Bisbat de Tortosa, va formalitzar en escriptura pública número de protocol 1318, la cessió gratuïta a favor de la Generalitat Valenciana de l'ús de l'hostal del santuari de la Balma, excloent de la cessió l'església.
  
L'article 43 de la Llei 14/2003, de 10 d'abril, de Patrimoni de la Generalitat Valenciana establix que la competència per a acceptar donacions a favor de la Generalitat Valenciana, quan es referisquen a béns immobles, correspon al conseller d'Economia, Hisenda i Ocupació. Tal com establix l'article 633 del Codi Civil, l'acceptació haurà de ser notificada al donant.
  
En conseqüència fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de l'ús de l'hostal del santuari de la Balma efectuada pel Bisbat de Tortosa en escriptura pública atorgada davant de la notària de l'Il·lustre Col·legi de Catalunya María Pilar Nácher Martí el 15 de juliol de 2005, número de protocol 1318, amb les condicions establides pel cedent en l'esmentada escriptura.
  
El santuari de la Balma s'ubica en la parcel·la rústica de 60 àrees de superfície, situada en la partida ?Cantals de Pere?, polígon 29, 30 i 31, parcel·la 24 de Zorita del Maestrazgo (Castelló), que confronta: al nord, amb propietat de Gabriel Jordá Martí; al sud, amb propietat de Gabriel Jordá Martí; a l'est, amb propietat de Gabriel Jordá Martí; i a l'oest, amb propietat de Gabriel Jordá Martí.
  
L'immoble consta inscrit en el Registre de la Propietat de Morella al tom 505, llibre 19, foli 44, finca 1244. El cedent exclou expressament de la cessió l'església situada en el conjunt immobiliari que entrega el santuari
  
Segon
  
La cessió d'ús, que té caràcter real, s'efectua pel termini màxim previst en el Codi Civil, és a dir, trenta anys. No obstant això, el cedent s'obliga a mantindre la dita cessió d'ús durant un termini no inferior a 90 anys, i a atorgar en el seu moment, els documents que resulten necessaris perquè tinga accés al Registre de la Propietat
  
Tercer
  
En virtut de l'article 633 del Codi Civil, paràgraf 3r, la Conselleria d'Economia, Hisenda i Ocupació ha de notificar l'acceptació al Bisbat de Tortosa.
  
Quart
  
El dret real d'ús sobre el santuari haurà de constar en l'Inventari General de Béns i Drets amb la naturalesa jurídica de domini públic, afecte el Servici de Promoció Turística (sense perjuí que puga destinar-se part de l'immoble a altres usos complementaris o a la realització d'activitats administratives o de servici públic que siguen d'interés per al desenvolupament i promoció del santuari i el seu entorn) i adscrit a la Conselleria de Turisme de conformitat amb allò acordat pel Consell en la reunió de data 28 de gener de 2005.